**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

 **ANEXA la HCL nr.\_\_\_\_\_\_\_\_\_\_2025**

**Regulamentul cu privire la decontarea cheltuielilor de transport pentru funcționarii publici din cadrul aparatului de specialitate al primarului municipiului Câmpulung Moldovenesc și instituțiilor subordonate Consiliului Local al municipiului Câmpulung Moldovenesc, fără personalitate juridică**

**Art.1** (1) Prezentul Regulament are ca obiect stabilirea procedurilor şi a documentelor justificative ce trebuie prezentate la decont de persoanele implicate, în vederea decontării contravalorii cheltuielilor de transport ale funcționarilor publici, care au domiciliul/reședința în altă localitate decât în cea în care își desfășoară activitatea (municipiul Câmpulung Moldovenesc), care nu dețin/nu au în proprietate locuință în municipiul Câmpulung Moldovenesc și cărora nu li se poate asigura o locuință de serviciu.

 (2) În înţelesul prezentului Regulament, termenii şi expresiile folosite au următoarea semnificaţii:

 a) beneficiari - funcţionarii publici din cadrul aparatului de specialitate al primarului municipiului Câmpulung Moldovenesc și instituțiilor subordonate Consiliului Local al municipiului Câmpulung Moldovenesc fără personalitate juridică, îndreptăţiţi la decontarea cheltuielilor de transport;

 b) cheltuieli de transport - suma de bani achitată de beneficiar pentru deplasarea dus-întors din localitatea de domiciliu/reşedinţă și Municipiul Câmpulung Moldovenesc.

 **ART.2** Beneficiază de decontarea cheltuielilor de transport funcționarii publici care nu au domiciliul sau reşedinţa în localitatea unde aceştia îşi au locul de muncă, respectiv municipiul Câmpulung Moldovenesc și cărora nu li se poate acorda o locuință de serviciu.

**ART.3** În vederea stabilirii sumelor necesare decontării cheltuielilor de transport, în perioada 1 – 15 ianuarie a fiecărui an, sau pe parcursul anului acolo unde este cazul, beneficiarii înştiinţează în scris, primarul municipiului Câmpulung Moldovenesc că pe parcursul anului vor solicita decontarea cheltuielilor de transport la şi de la locul de muncă, cu specificarea nivelului estimat al valorii totale.

**ART.4** (1)Ordonatorul principal de credite prin compartimentul de specialitate are obligația de a cuprinde în buget sumele destinate decontării cheltuielilor de transport pentru funcționarii publici din cadrul aparatului de specialitate al primarului municipiului Câmpulung Moldovenesc și instituțiilor subordonate Consiliului Local al municipiului Câmpulung Moldovenesc, fără personalitate juridică, care au domiciliul în altă localitate decât în cea în care își desfășoară activitatea, respectiv (municipiul Câmpulung Moldovenesc) și cărora nu li se poate asigura o locuință de serviciu.

 (2) Decontarea cheltuielilor de transport se asigură din veniturile proprii ale bugetului local în limita sumelor aprobate în buget cu această destinație.

**ART.5 (1)** Deplasările funcționarilor publici cu domiciliul în altă localitate, la/de la locul de muncă, în vederea decontării, poate fi efectuată cu :

1. mijloace de transport ale operatorilor de transport autorizați ( transport în comun : microbuze, autobuze, trenuri)
2. autoturismul proprietate personală sau deținut legal cu orice titlu.

**ART.6** (1) În vederea decontării lunare a cheltuielilor de transport, Primăria municipiului Câmpulung Moldovenesc prin compartimentul de specialitate analizează cererile beneficiarilor, având în vedere următoarele elemente:

 a) existenţa cererii lunare prin care se solicită decontarea cheltuielilor de transport, potrivit modelului prevăzut în Anexa nr.1 la prezentul Regulament, care face parte integrantă din acesta;

 b) domiciliul/reşedinţa solicitantului dovedit(ă) cu menţiunile cuprinse în cartea de identitate, potrivit prevederilor art. 91 din Legea nr. 287/2009 privind Codul civil, republicată, cu modificările şi completările ulterioare;

 c) dacă solicitantul deține sau nu deține o locuință în localitatea unde are locul de muncă, respectiv pe raza municipiului Câmpulung Moldovenesc, în baza declaraţiei pe propria răspundere, completată potrivit modelului prevăzut în Anexa nr.2 la prezentul Regulament, care face parte integrantă din acesta;

 d) distanţa, în kilometri, între localitatea de domiciliu/reşedinţă şi localitatea în care se află situat locul de muncă;

 e) mijloacele de transport cu care se deplasează solicitantul între localitatea de domiciliu şi localitatea în care se află situat locul de muncă;

 f) valoarea unui abonament lunar pe fiecare tip de mijloc de transport în comun;

 g) valoarea biletelor pe fiecare mijloc de transport, numai în următoarele situaţii: pe ruta respectivă nu se emit abonamente sau beneficiarul utilizează mai multe mijloace de transport în comun;

 h) opţiunea beneficiarului privind mijlocul de transport utilizat;

 i) imposibilitatea acordării locuinței de serviciu.

 (2) Cererea lunară prin care se solicită decontarea cheltuielilor de transport, împreună cu documentele justificative și declarația pe propria răspundere se întocmesc, se înregistrează și se depun la Registratură.

(3) Ordonatorul principal de credite prin compartimentul de specialitate analizează și verifică solicitările, aprobă lunar cererile solicitanților și asigură efectuarea plăților în luna următoare celei pentru care au fost prezentate documentele justificative.

 (4) Beneficiarul este obligat să notifice în scris angajatorul în situația în care intervin modificări în ceea ce privește deținerea unei locuințe pe raza municipiului Câmpulung Moldovenesc.

**ART.7** (1)Decontarea abonamentelor/biletelor de transport emise de operatorii de transport auto se asigură la valoarea acestora.

 (2) Sunt acceptate la decont biletele emise zilnic de operatorii de transport numai în situațiile în care pe ruta respectivă nu se emit abonamente sau atunci când beneficiarul utilizează mai multe mijloace de transport în comun.

 (3) Distanța pentru care se decontează abonamentul/biletul și care este înscrisă pe documentul justificativ este distanța dintre localitatea de domiciliu a beneficiarului și localitatea în care se află locul de muncă (municipiul Câmpulung Moldovenesc).

**Art.8** (1)În cazul deplasării cu autoturismul proprietate personală sau deținut legal cu orice titlu, benificiarul va primi contravaloarea a 6 litri de carburant la 100 km parcurși pe distanța cea mai scurtă.

 (2) Distanța cea mai scurtă dintre localități este calculată pe drumuri publice cu ajutorul unui calculator de rute.

**ART.9** Decontarea cheltuielilor de transport se realizează pentru perioada efectiv lucrată în cadrul unei luni calendaristice, în baza documentelor prevăzute în Anexa 1 la prezentul Regulament.

**ART.10** Prezentul Regulament se aplică funcționarilor publici din cadrul aparatului de specialitate al primarului municipiului Câmpulung Moldovenesc și instituțiilor subordonate Consiliului Local al municipiului Câmpulung Moldovenesc, fără personalitate juridică.

**Președinte de ședință SECRETAR GENERAL Erhan Rodica**

**Direcția administrație publică Compartiment resurse umane Director executiv Botea Catalina - Mariana** **Crăciunescu Diana - Mihaela**

**Anexa nr.1 la Regulament**

**CERERE**

**pentru decontarea lunară a cheltuielilor de transport**

**Domnului primar**

 Subsemnatul/Subsemnata, ......................................., posesor/posesoare al/a B.I./C.I. seria ........ nr. ..........., CNP ..............................................., funcționar public în cadrul .............................................., având funcţia de ..........................., solicit decontarea cheltuielilor de transport pe luna .............. anul .............., în cuantum de ................... lei, reprezentând contravaloarea:

 |\_| abonamentului;

 |\_| biletelor de călătorie;

 |\_| facturilor emise de firma transportatoare;

 |\_| bonurilor de carburant.

 Ataşez următoarele documente doveditoare:

 - **dacă deplasarea se efectuează cu mijloc de transport în comun**:

 |\_| copie a B.I./C.I.;

 |\_| abonament;

 |\_| bilete de călătorie;

  **- dacă deplasarea se efectuează cu autoturismul personal**:

 |\_| copie a B.I./C.I.;

 |\_| copie a certificatului de înmatriculare al autoturismului [dacă este înmatriculat pe numele persoanei solicitante sau al soţului] sau altă dovadă a proprietăţii asupra mijlocului de transport;

 |\_| împuternicire notarială [dacă autoturismul este înmatriculat pe numele altei persoane];

 |\_| contract de comodat [dacă autoturismul este înmatriculat pe numele altei persoane];

 |\_| bonuri de carburant;

 **- dacă transportul se efectuează cu mijloacele de transport în regim taxi sau mijloacele de transport alternativ efectuat de un operator de transport alternativ autorizat**:

 |\_| facturile emise de firma transportatoare.

 Data ........................

 Semnătura .......................

**Anexa nr.2 la** **Regulament**

**DECLARAȚIE PE PROPRIA RĂSPUNDERE**

Subsemnatul/Subsemnata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu domiciliul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_legitimat/legitimată

cu CI seria \_\_\_\_\_\_\_\_\_nr.\_\_\_\_\_\_\_\_\_\_\_\_\_\_\_, CNP\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prin prezenta declar pe propria răspundere, că nu dețin locuință pe raza municipiului Câmpulung Moldovenesc, jud. Suceava. De asemenea declar că am luat cunoștință de prevederile Regulamentului cu privire la decontarea cheltuielilor de transport pentru funcționarii publici din cadrul aparatului de specialitate al primarului municipiului Câmpulung Moldovenesc și instituțiilor subordonate Consiliului Local al municipiului Câmpulung Moldovenesc, fără personalitate juridică.

 Data, Semnătura,

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_